คําสั่งสํานักงานตรวจคนเข้าเมืองที่ 20/2561เรื่อง แนวทางปฏิบัติในการอนุญาตให้คนต่างด้าวบางจําพวกเข้ามาอยู่ในราชอาณาจักรชั่วคราวเป็นกรณีพิเศษสําหรับผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้น------------------------------------------------------- เนื่องจากได้มีประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรชั่วคราวเป็นกรณีพิเศษ สําหรับผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้น ลงวันที่ 30 มกราคม พ.ศ. 2561 อาศัยอํานาจตามความในข้อ 7 และข้อ 10 แห่งประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรชั่วคราวเป็นกรณีพิเศษ สําหรับผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้น ลงวันที่ 30 มกราคม พ.ศ. 2561 จึงกําหนดแนวทางปฏิบัติไว้ ดังต่อไปนี้ข้อ ๑ คนต่างด้าวดังต่อไปนี้มีสิทธิขออนุญาตเข้ามาอยู่ในราชอาณาจักรเป็นกรณีพิเศษ 1.1 คนต่างด้าวซึ่งเป็นผู้ที่มีความเชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้น ที่ประสงค์จะทํางานเกี่ยวกับอุตสาหกรรมเป้าหมาย ดังต่อไปนี้ และมีคุณสมบัติตามหลักเกณฑ์ที่สํานักงานคณะกรรมการส่งเสริมการลงทุนประกาศกําหนด โดยความเห็นชอบของคณะรัฐมนตรี (1) อุตสาหกรรมยานยนต์สมัยใหม่ (Next - Generation Automotive) (2) อุตสาหกรรมอิเล็กทรอนิกส์อัจฉริยะ (Smart Electronics) (3) อุตสาหกรรมการท่องเที่ยวกลุ่มรายได้ดีและการท่องเที่ยวเชิงสุขภาพ (Affluent, Medical and Wellness Tourism) (4) อุตสาหกรรมการเกษตรและเทคโนโลยีชีวภาพ (Agriculture and Biotechnology) (5) อุตสาหกรรมอาหารแห่งอนาคต (Food for the Future) (6) อุตสาหกรรมระบบอัตโนมัติและหุ่นยนต์ (Automation and Robotics) (7) อุตสาหกรรมการบินและโลจิสติกส์ (Aviation and Logistics) (8) อุตสาหกรรมเชื้อเพลิงชีวภาพและเคมีชีวภาพ (Biofuels and Biochemicals) (9) อุตสาหกรรมดิจิทัล (Digital) (10) อุตสาหกรรมการแพทย์ครบวงจร (Medical Hub) 1.2 ผู้ติดตามซึ่งเป็นคู่สมรสและบุตรที่ชอบด้วยกฎหมายของคนต่างด้าวตามข้อ 1.1 มีสิทธิได้รับการตรวจลงตรา SMART VISA โดยมีรหัสกํากับดังนี้ ผู้เชี่ยวชาญทักษะสูง (Talent) : SMART "T" นักลงทุน (Investor) : SMART "I" ผู้บริหารระดับสูง (Executive) : SMART "E" ผู้ประกอบการวิสาหกิจเริ่มต้น (Startup) : SMART "S" คู่สมรสหรือบุตรที่ชอบด้วยกฎหมาย (Other) : SMART "O"ข้อ ๒ ระยะเวลาการอนุญาตให้อยู่ในราชอาณาจักรเป็นการชั่วคราว 2.1 สําหรับผู้เชี่ยวชาญทักษะสูงและผู้ติดตาม อนุญาตให้อยู่ในราชอาณาจักรเป็นการชั่วคราวตามที่กําหนดในสัญญาจ้าง แต่ต้องไม่เกิน 4 ปี 2.2 สําหรับนักลงทุนและผู้ติดตาม อนุญาตให้อยู่ในราชอาณาจักรเป็นการชั่วคราวไม่เกิน 4 ปี 2.3 สําหรับผู้บริหารระดับสูงและผู้ติดตาม อนุญาตให้อยู่ในราชอาณาจักรเป็นการชั่วคราวตามที่กําหนดในสัญญาจ้าง แต่ต้องไม่เกิน 4 ปี 2.4 สําหรับผู้ประกอบการวิสาหกิจเริ่มต้น (Startup) และผู้ติดตาม อนุญาตให้อยู่ในราชอาณาจักรเป็นการชั่วคราวครั้งแรก 1 ปี และสามารถขยายระยะเวลาการอนุญาตให้อยู่ในราชอาณาจักรเป็นการชั่วคราวต่อไปอีกได้ครั้งละไม่เกิน 2 ปีข้อ ๓ การตรวจลงตรา SMART VISA 3.1 คนต่างด้าวที่ได้รับหนังสือรับรองคุณสมบัติการมีสิทธิได้รับ SMART VISA จากสํานักงานคณะกรรมการส่งเสริมการลงทุนแล้ว หากประสงค์จะขอรับการตรวจลงตรา SMART VISA ที่สํานักงานตรวจคนเข้าเมือง ณ ศูนย์บริการวีซ่าและใบอนุญาตทํางาน (One Stop Service Center for Visa and Work Permit: OSS) ให้ดําเนินการยื่นคําขอรับการตรวจลงตราตามแบบ ตม. 90 (ผนวก ก) ก่อนระยะเวลาการอนุญาตให้อยู่ในราชอาณาจักรตามประเภทการตรวจลงตราเดิมสิ้นสุด พร้อมเอกสารที่เกี่ยวข้องประกอบการขอรับการตรวจลงตราตาม ผนวก ข แนบท้ายคําสั่งนี้ และชําระค่าธรรมเนียมการตรวจลงตรา ในอัตราปีละ 10,000 บาท (หนึ่งหมื่นบาทถ้วน) เศษของปีให้คิดเป็น 1 ปี โดยให้กองกํากับการ 3 กองบังคับการตรวจคนเข้าเมือง 1 มีหน้าที่รับคําขอรับการตรวจลงตรา และให้ผู้กํากับการ 3 กองบังคับการตรวจคนเข้าเมือง 1 หรือ รองผู้กํากับการที่ได้รับมอบหมาย เป็นผู้พิจารณาสั่งการ และให้ผู้ดํารงตําแหน่งสารวัตรขึ้นไปหรือผู้ปฏิบัติราชการแทนในสังกัดกองกํากับการ 3 กองบังคับการตรวจคนเข้าเมือง 1 เป็นผู้มีอํานาจลงนามในการตรวจลงตรา SMART VISA สําหรับใช้ได้ไม่จํากัดจํานวนครั้ง พร้อมทั้งตรวจอนุญาตให้อยู่ในราชอาณาจักรไม่เกินกําหนดระยะเวลาอนุญาตตามข้อ 2 ตามหนังสือรับรองของสํานักงานคณะกรรมการส่งเสริมการลงทุน และไม่เกินอายุหนังสือเดินทางหรือเอกสารใช้แทนหนังสือเดินทาง กรณีที่คนต่างด้าวประสงค์จะขอรับการตรวจลงตรา SMART VISA ที่ศูนย์บริหารแรงงานเขตพัฒนาเขตเศรษฐกิจพิเศษภาคตะวันออก ณ สถาบันพัฒนาฝีมือแรงงานภาค 3 จังหวัดชลบุรี ให้หน่วยงานในสังกัดกองบังคับการตรวจคนเข้าเมือง 3 ซึ่งได้รับมอบหมายให้ปฏิบัติหน้าที่ ณ ศูนย์บริหารแรงงานเขตพัฒนาเขตเศรษฐกิจพิเศษภาคตะวันออก มีหน้าที่รับคําขอรับการตรวจลงตรา และให้ผู้ดํารงตําแหน่งรองสารวัตรขึ้นไป เป็นผู้พิจารณาสั่งการ และมีอํานาจลงนามในการตรวจลงตรา SMART VISA สําหรับใช้ได้ไม่จํากัดจํานวนครั้ง พร้อมทั้งตรวจอนุญาตให้อยู่ในราชอาณาจักรเช่นเดียวกับวรรคหนึ่ง[2] 3.2 แนวทางในการดําเนินการและวิธีปฏิบัติสําหรับการตรวจลงตรา ให้พนักงานเจ้าหน้าที่ตรวจคนเข้าเมือง ดําเนินการดังต่อไปนี้ 3.2.1 ตรวจสอบเอกสารหลักฐานตามที่กําหนดในผนวก ข แนบท้ายคําสั่งนี้ 3.2.2 ประทับตรา ตามตัวอย่าง (1) ตราประทับการตรวจลงตรา ใช้อักษร TH Saraban PSK ขนาด 15 พอยท์ ประทับตราด้วยหมึกสีน้ําเงิน โดยวันที่อนุญาตให้อยู่ในราชอาณาจักรในตราประทับการตรวจลงตรา ให้เป็นไปตามระยะเวลาที่กําหนดในหนังสือรับรองของสํานักงานคณะกรรมการส่งเสริมการลงทุน (2) ตราประจําส่วนราชการ ให้ประทับตราด้วยหมึกสีแดงบนตราตรวจลงตรา มีลักษณะวงกลมซ้อนกัน ขนาดเส้นผ่าศูนย์กลาง วงนอก 4.5 เซนติเมตร วงใน 3.5 เซนติเมตร ล้อมครุฑ สูง 3 เซนติเมตร ระหว่างเส้นรอบวงในและเส้นรอบวงนอก มีข้อความ "สํานักงานตรวจคนเข้าเมือง" ด้านบนวงกลม และ "IMMIGRATION BUREAU" ด้านล่างวงกลมมีดอกจันทน์ซ้ายขวา (3) ตราประทับระบุชื่อ ที่อยู่ บริษัทที่คนต่างด้าวทํางานอยู่ ใช้อักษร TH Saraban PSK ขนาด 13 พอยท์ โดยให้ประทับตราด้วยหมึกสีน้ําเงิน ใต้ตราตรวจลงตรา หมายเหตุ กรณีที่คนต่างด้าวมีการเปลี่ยนแปลงสถานที่ทํางานในภายหลังให้พนักงานเจ้าหน้าที่ประทับตราเพิ่มเติม หรือยกเลิกตราประทับสถานที่ทํางานเดิม และ/หรือประทับตราสถานที่ทํางานใหม (4) ตราอนุญาตให้อยู่ในราชอาณาจักร (Stay Permit) ใช้อักษร TH Saraban PSK ขนาด 15 พอยท์ โดยให้ประทับตราด้วยหมึกสีน้ําเงิน และประทับตราวันที่อนุญาตให้อยู่ในราชอาณาจักร ตามวันที่ที่อนุญาตในการตรวจลงตรา หากหนังสือเดินทางหรือเอกสารใช้แทนหนังสือเดินทางของคนต่างด้าวมีอายุน้อยกว่าระยะเวลาที่กําหนดในหนังสือรับรองของสํานักงานคณะกรรมการส่งเสริมการลงทุน ให้พนักงานเจ้าหน้าที่ประทับตราวันที่อนุญาตให้อยู่ในราชอาณาจักรเท่าวันหมดอายุหนังสือเดินทางหรือเอกสารใช้แทนหนังสือเดินทางนั้น และเมื่อคนต่างด้าวนําหนังสือเดินทาง หรือเอกสารใช้แทนหนังสือเดินทางเล่มใหม่มาแสดง ให้พนักงานเจ้าหน้าที่ขยายระยะเวลาการอนุญาตให้อยู่ในราชอาณาจักรตามระยะเวลาที่กําหนดในหนังสือรับรองของสํานักงานคณะกรรมการส่งเสริมการลงทุน โดยไม่ต้องชําระค่าธรรมเนียมในการขยายสิทธิการอนุญาตให้อยู่ในราชอาณาจัก 3.2.3 บันทึกหมายเลขการตรวจลงตราลงในแบบคําขอรับการตรวจลงตราด้านหน้า มุมบนด้านขวาไว้เป็นหลักฐาน 3.2.4 ลงลายมือชื่อพนักงานเจ้าหน้าที่ในรอยตราตรวจลงตรา SMART VISA และรอยตราอนุญาต STAY PERMI 3.2.5 แนบใบนัดเพื่อให้คนต่างด้าวมารายงานตัวแจ้งที่พักอาศัยในครั้งแรก โดยระบุวันนัดรายงานตัวเป็นระยะเวลา 1 ปี นับแต่วันที่ได้รับอนุญาตให้อยู่ในราชอาณาจัก ตัวอย่าง ใบนัดรายงานตัว 1 ปี (SMART VISA 3.2.6 แจ้งให้คนต่างด้าวรับทราบหลักเกณฑ์และเงื่อนไขการอนุญาตให้อยู่ในราชอาณาจักรชั่วคราวเป็นกรณีพิเศษ (SMART VISA) ตามแบบ สตม. 6 (ผนวก ค) แนบท้ายคําสั่งนี้ข้อ ๔ การอนุญาตให้เข้ามาอยู่ในราชอาณาจักร 4.1 กรณีคนต่างด้าวได้รับการตรวจลงตรา SMART VISA จากสถานเอกอัครราชทูต สถานกงสุลไทยในต่างประเทศ และเดินทางเข้ามาในราชอาณาจักรครั้งแรกให้พนักงานเจ้าหน้าที่ตรวจคนเข้าเมืองในสังกัดกองบังคับการตรวจคนเข้าเมือง 2 - 6 แล้วแต่กรณีดําเนินการดังนี้ 4.1.1 ตรวจอนุญาตให้เข้ามาอยู่ในราชอาณาจักร โดยประทับตราขาเข้าและประทับตราวันที่อนุญาตให้เข้ามาอยู่ในราชอาณาจักรตามกําหนดระยะเวลาอนุญาต ตามข้อ 2 สําหรับใช้ได้ไม่จํากัดจํานวนครั้งตามอายุการตรวจลงตรา ทั้งนี้ ให้พิจารณาหมายเหตุใต้ตราการตรวจลงตราของสถานเอกอัครราชทูต สถานกงสุลไทยในต่างประเทศ ประกอบการพิจารณาอนุญาตด้วย หากหนังสือเดินทางหรือเอกสารใช้แทนหนังสือเดินทางของคนต่างด้าวมีอายุน้อยกว่าวันอนุญาตดังกล่าว ให้พนักงานเจ้าหน้าที่ประทับตราวันที่อนุญาตให้เข้ามาอยู่ในราชอาณาจักรเท่าวันหมดอายุหนังสือเดินทางหรือเอกสารใช้แทนหนังสือเดินทางนั้น โดยระบุหมายเหตุใต้ตราประทับว่าเป็นการอนุญาตเท่าอายุหนังสือเดินทา 4.1.2 ในกรณีที่ประทับตราวันที่อนุญาตให้เข้ามาอยู่ในราชอาณาจักรเท่าอายุหนังสือเดินทางในครั้งแรก เมื่อคนต่างด้าวนําหนังสือเดินทางหรือเอกสารใช้แทนหนังสือเดินทางเล่มใหม่มาแสดงให้พนักงานเจ้าหน้าที่ตรวจคนเข้าเมือง กองกํากับการ 3 กองบังคับการตรวจคนเข้าเมือง 1 หรือพนักงานเจ้าหน้าที่ตรวจคนเข้าเมืองในสังกัดกองบังคับการตรวจคนเข้าเมือง 3 ซึ่งได้รับมอบหมายให้ปฏิบัติหน้าที่ ณ ศูนย์บริหารแรงงานเขตพัฒนาเขตเศรษฐกิจพิเศษภาคตะวันออก ขยายระยะเวลาการอนุญาตให้อยู่ในราชอาณาจักรตามสิทธิที่คนต่างด้าวได้รับอนุญาต โดยไม่ต้องชําระค่าธรรมเนียมในการขยายสิทธิการอนุญาตให้อยู่ในราชอาณาจัก 4.2 กรณีคนต่างด้าวได้รับการตรวจลงตรา SMART VISA และตรวจอนุญาตให้อยู่ในราชอาณาจักรเป็นการชั่วคราว จากกองกํากับการ 3 กองบังคับการตรวจคนเข้าเมือง 1 หรือศูนย์บริหารแรงงานเขตพัฒนาเขตเศรษฐกิจพิเศษภาคตะวันออก ตามข้อ 3 หรือคนต่างด้าวที่ได้รับการตรวจลงตรา SMART VISA จากสถานเอกอัครราชทูต สถานกงสุลไทยในต่างประเทศซึ่งได้รับอนุญาตให้เข้ามาอยู่ในราชอาณาจักร ตามข้อ 4.1 หรือคนต่างด้าวที่ได้รับอนุญาตให้อยู่ต่อในราชอาณาจักร ตามข้อ 5 เดินทางออกไปนอกราชอาณาจักรแล้วเดินทางกลับเข้ามาในราชอาณาจักรอีก ให้พนักงานเจ้าหน้าที่ในสังกัดกองบังคับการตรวจคนเข้าเมือง 2 - 6 แล้วแต่กรณี ตรวจอนุญาตให้เข้ามาอยู่ในราชอาณาจักรตามระยะเวลาที่ได้รับอนุญาตไว้แล้วข้อ ๕ การขออยู่ต่อในราชอาณาจักร คนต่างด้าวที่ได้รับการตรวจลงตรา SMART VISA เมื่อครบกําหนดระยะเวลาอนุญาตแล้ว หากประสงค์จะอยู่ในราชอาณาจักรต่อไปอีก ให้คนต่างด้าวยื่นคําขออนุญาตเพื่ออยู่ในราชอาณาจักร เป็นการชั่วคราวต่อไป ก่อนระยะเวลาการอนุญาตให้อยู่ในราชอาณาจักรเดิมสิ้นสุดตามแบบคําขออนุญาตเพื่ออยู่ในราชอาณาจักรเป็นการชั่วคราวต่อไป (ตม.7) และแบบคําขออนุญาตเพื่อกลับเข้ามาในราชอาณาจักรอีก (ตม.8) พร้อมเอกสารที่เกี่ยวข้องประกอบการขออนุญาตเพื่ออยู่ในราชอาณาจักรเป็นการชั่วคราวต่อไปตาม ผนวก ง แนบท้ายคําสั่งสํานักงานตรวจคนเข้าเมือง ที่ 20/2561 เรื่อง แนวทางปฏิบัติในการอนุญาตให้คนต่างด้าวบางจําพวกเข้ามาอยู่ในราชอาณาจักรชั่วคราวเป็นกรณีพิเศษสําหรับผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้น ลงวันที่ 1 กุมภาพันธ์ พ.ศ. 2561 และชําระค่าธรรมเนียมในอัตราปีละ 10,000 บาท (หนึ่งหมื่นบาทถ้วน) เศษของปีให้คิดเป็น 1 ปี ณ ศูนย์บริการ วีซ่าและใบอนุญาตทํางานฯ โดยให้พนักงานเจ้าหน้าที่ระดับสารวัตรขึ้นไปหรือผู้ปฏิบัติราชการแทน มีหน้าที่รับคําขอและเป็นผู้มีอํานาจพิจารณาอนุญาตให้อยู่ในราชอาณาจักรต่อไปอีก ตามระยะเวลาตามข้อ 2 ในกรณีที่คนต่างด้าวยื่นคําขออนุญาตเพื่ออยู่ในราชอาณาจักรเป็นการชั่วคราวต่อไป ณ ศูนย์บริหารแรงงานเขตพัฒนาเขตเศรษฐกิจพิเศษภาคตะวันออก ให้พนักงานเจ้าหน้าที่ระดับรองสารวัตรขึ้นไป มีหน้าที่รับคําขอและเป็นผู้มีอํานาจพิจารณาอนุญาตให้อยู่ในราชอาณาจักรต่อไปอีกตามระยะเวลาตามข้อ 2 เมื่อคนต่างด้าวมายื่นขออนุญาตเพื่ออยู่ในราชอาณาจักรเป็นการชั่วคราวต่อไปอีก (SMART VISA) ให้พนักงานเจ้าหน้าที่ตรวจคนเข้าเมือง ดําเนินการ ดังต่อไปนี้ 5.1 ตรวจสอบเอกสารหลักฐานตามที่กําหนดใน ผนวก ง 5.2 ประทับตรา ตามตัวอย่าง (1) ตราประทับการขออยู่ต่อ ให้ประทับตราด้วยหมึกสีน้ําเงินและประทับตราวันที่อนุญาตให้อยู่ในราชอาณาจักรในตราขออยู่ต่อ ตามระยะเวลาที่กําหนดในหนังสือรับรองของสํานักงานคณะกรรมการส่งเสริมการลงทุน SMART VISA (เลขเรื่อง) (.......หน่วยงาน......) EXTENSION OF STAY PERMITTED FOR UP TO................. HOLDER MUST LEAVE THE KINGDOM WITHIN THE DATE SPECIFIED HEREIN , OFFENDERS WILL BE PROSECUTEDSIGNED ......................................IMMIGRATION OFFICERDATE ................................. (2) ตราประทับระบุชื่อ ที่อยู่ บริษัทที่คนต่างด้าวทํางานอยู่ใช้อักษร TH Saraban PSK ขนาด 13 พอยท์ โดยให้ประทับตราด้วยหมึกสีน้ําเงิน ใต้ตราประทับการขออยู่ต่อ ชื่อบริษัท/ Company Name.......................................ที่อยู่/Address.................................................................... หมายเหตุ กรณีที่คนต่างด้าวมีการเปลี่ยนแปลงสถานที่ทํางานในภายหลังให้พนักงานเจ้าหน้าที่ประทับตราเพิ่มเติม หรือยกเลิกตราประทับสถานที่ทํางานเดิม และ/หรือประทับตราสถานที่ทํางานใหม่ (3) ตราประทับการขอกลับเข้ามาในราชอาณาจักรอีกใช้ได้ไม่จํากัดจํานวนครั้ง ให้ประทับตราด้วยหมึกสีดํา พร้อมประทับตราประจําส่วนราชการด้วยหมึกสีแดงกว้าง 4 ซม.SMART VISA หากหนังสือเดินทางหรือเอกสารใช้แทนหนังสือเดินทางของคนต่างด้าวมีอายุน้อยกว่าระยะเวลาที่กําหนดในหนังสือรับรองของสํานักงานคณะกรรมการส่งเสริมการลงทุนให้พนักงานเจ้าหน้าที่ประทับตราวันที่อนุญาตให้อยู่ต่อในราชอาณาจักร เท่าวันหมดอายุหนังสือเดินทางหรือเอกสารใช้แทนหนังสือเดินทางนั้น ในตราขออยู่ต่อ และตราประทับการขอกลับเข้ามาในราชอาณาจักรอีกและเมื่อคนต่างด้าวนําหนังสือเดินทางหรือเอกสารใช้แทนหนังสือเดินทางเล่มใหม่มาแสดง ให้พนักงานเจ้าหน้าที่ขยายระยะเวลาการอนุญาต ให้อยู่ต่อในราชอาณาจักรตามระยะเวลาที่กําหนดในหนังสือรับรองของสํานักงานคณะกรรมการส่งเสริมการลงทุน โดยไม่ต้องชําระค่าธรรมเนียมในการขยายสิทธิการขออยู่ต่อข้อ ๖ การรายงานตัวแจ้งที่พักอาศัยทุก 1 ปี คนต่างด้าวที่ได้รับอนุญาตให้อยู่ในราชอาณาจักร SMART VISA ต้องมารายงานตัวแจ้งที่พักอาศัยเมื่อพํานักในราชอาณาจักรครบทุก 1 ปี นับแต่วันที่ได้รับอนุญาตให้อยู่ในราชอาณาจักร โดยให้คนต่างด้าวยื่นแบบการแจ้งอยู่เกินกว่า 1 ปี ของบุคคลต่างด้าวบางจําพวกที่ได้รับอนุญาตให้เข้ามาอยู่ในราชอาณาจักรชั่วคราวเป็นกรณีพิเศษ (SMART VISA) ตามแบบ ตม.91 (ผนวก จ) ที่ กองกํากับการ 3 กองบังคับการตรวจคนเข้าเมือง 1 ณ ศูนย์บริการวีซ่าและใบอนุญาตทํางานฯ หรือหน่วยงานในสังกัดกองบังคับการตรวจคนเข้าเมือง 3 ซึ่งปฏิบัติหน้าที่ ณ ศูนย์บริหารแรงงานเขตพัฒนาเขตเศรษฐกิจพิเศษภาคตะวันออก ทั้งนี้ คนต่างด้าวสามารถแจ้งที่พักอาศัยดังกล่าว ได้ก่อนวันครบกําหนด 15 วัน หรือหลังวันครบกําหนด 7 วันข้อ ๗ การสิ้นผลการอนุญาตให้อยู่ในราชอาณาจักรเป็นการชั่วคราว การอนุญาตให้คนต่างด้าวอยู่ในราชอาณาจักรเป็นการชั่วคราวเป็นอันสิ้นผลนับแต่วันที่ได้รับหนังสือแจ้งกรณีคนต่างด้าวขาดคุณสมบัติตามข้อ 1 จากสํานักงานคณะกรรมการส่งเสริมการลงทุน หรือพนักงานเจ้าหน้าที่ตรวจพบกรณีใดกรณีหนึ่ง ดังต่อไปนี้ (1) ขาดคุณสมบัติตามข้อ 1 (2) มีพฤติการณ์น่าเชื่อว่าเป็นภัยต่อสังคมหรือจะก่อเหตุร้ายให้เกิดอันตรายต่อความสงบสุขหรือความปลอดภัยของประชาชนหรือความมั่นคงแห่งราชอาณาจักร (3) กรณีผู้ใช้สิทธิติดตาม หากภายหลังการอนุญาตของผู้ได้รับสิทธิหลักสิ้นสุดลงการอนุญาตให้อยู่ในราชอาณาจักรของผู้ติดตามย่อมสิ้นสุดลงด้วย หากพนักงานเจ้าหน้าที่ตรวจพบกรณีใดกรณีหนึ่งข้างต้น ให้บันทึกข้อมูลการสิ้นผลการอนุญาตให้อยู่ในราชอาณาจักรเป็นการชั่วคราวลงในระบบของสํานักงานตรวจคนเข้าเมือง และดําเนินการตามอํานาจหน้าที่ต่อไปข้อ ๘ การตรวจลงตราเพื่ออยู่ในราชอาณาจักรเป็นการชั่วคราวด้วยวัตถุประสงค์อื่น คนต่างด้าวที่ได้รับการตรวจลงตรา SMART VISA ต่อมามีความประสงค์จะขอรับการตรวจลงตราเพื่ออยู่ในราชอาณาจักรเป็นการชั่วคราวด้วยวัตถุประสงค์อื่น ให้สามารถกระทําได้โดยแสดงหนังสือรับรองจากสํานักงานคณะกรรมการส่งเสริมการลงทุน ทั้งนี้ ให้พนักงานเจ้าหน้าที่ถือปฏิบัติตามระเบียบสํานักงานตรวจคนเข้าเมือง ว่าด้วยหลักเกณฑ์และวิธีการในการตรวจลงตราและการเปลี่ยนประเภทการตรวจลงตรา รวมทั้งคําสั่งและแนวทางปฏิบัติที่เกี่ยวข้องโดยอนุโลมข้อ ๙ การรายงาน 9.1 ให้ศูนย์เทคโนโลยีสารสนเทศตรวจคนเข้าเมือง จัดส่งรายงานการอนุญาตให้เข้ามาอยู่ในราชอาณาจักรครั้งแรกของผู้ที่ได้รับการตรวจลงตรา SMART VISA ตามข้อ 4.1 ผ่านกองกํากับการ 3 กองบังคับการตรวจคนเข้าเมือง 1 และหน่วยงานในสังกัดกองบังคับการตรวจคนเข้าเมือง 3 ซึ่งได้รับมอบหมายให้ปฏิบัติหน้าที่ ณ ศูนย์บริหารแรงงานเขตพัฒนาเขตเศรษฐกิจพิเศษภาคตะวันออก ทุกวันที่ 5 ของเดือน เพื่อรวบรวมรายงานสํานักงานคณะกรรมการส่งเสริมการลงทุน 9.2 ให้กองกํากับการ 3 กองบังคับการตรวจคนเข้าเมือง 1 และหน่วยงานในสังกัดกองบังคับการตรวจคนเข้าเมือง 3 ซึ่งได้รับมอบหมายให้ปฏิบัติหน้าที่ ณ ศูนย์บริหารแรงงานเขตพัฒนาเขตเศรษฐกิจพิเศษภาคตะวันออก จัดส่งรายงานการอนุญาตให้อยู่ในราชอาณาจักรครั้งแรกของผู้ที่ได้รับการตรวจลงตรา SMART VISA ต่อสํานักงานคณะกรรมการส่งเสริมการลงทุนศูนย์บริการวีซ่าและใบอนุญาตทํางานฯ ทุกวันที่ 10 ของเดือน 9.3 ให้กองกํากับการ 3 กองบังคับการตรวจคนเข้าเมือง 1 หรือหน่วยงานในสังกัดกองบังคับการตรวจคนเข้าเมือง 3 ซึ่งได้รับมอบหมายให้ปฏิบัติหน้าที่ ณ ศูนย์บริหารแรงงานเขตพัฒนาเขตเศรษฐกิจพิเศษภาคตะวันออก ซึ่งเป็นผู้รับคําร้องจัดให้มีการควบคุมแสดงรายละเอียดการตรวจลงตรําไว้ให้ชัดเจน และรายงานผลการดําเนินการให้กองบังคับการตรวจคนเข้าเมือง 1 หรือกองบังคับการตรวจคนเข้าเมือง 3 แล้วแต่กรณี ทุกวันที่ 10 ของเดือน เพื่อกํากับดูแลการปฏิบัติให้เป็นไปตามแนวทางที่สํานักงานตรวจคนเข้าเมืองกําหนด ทั้งนี้ ตั้งแต่วันที่ 1 กุมภาพันธ์ พ.ศ. 2561 เป็นต้นไปผู้มีอํานาจลงนาม - สั่ง ณ วันที่ 1 กุมภาพันธ์ พ.ศ. 2561 พลตํารวจโท สุทธิพงษ์ วงษ์ปิ่นผู้บัญชาการสํานักงานตรวจคนเข้าเมือง